laion/Wikipedia-Exotic huggingface dataset:
בארט ג'ונסון

בארטון רוברט "בארט" ג'ונסון (באנגלית: Barton Robert "Bart" Johnson; נולד ב-13 בדצמבר 1970) הוא שחקן אמריקאי. ג'ונסון נולד בהוליווד, קליפורניה כבכור מבין שלושה בנים - השחקנים אדם ובראד ג'ונסון. אמו היא מעצבת השיער שרלין ג'ונסון שעבדה בין היתר בסטי הצילומים של הסדרות "המלאכיות של צ'רלי" ו"משפחת בריידי". ג'ונסון שיחק בסדרת ההמשך לסדרה הצלצול הגואל ובסדרת בת לסרט קלולס והופיע בתפקידי אורח בסדרות: CSI: מיאמי וג'אג. פרסומו העיקרי בא כשכיכב בסדרת הסרטים "היי סקול מיוזיקל" בתפקיד מאמן כדורסל ואביו של הדמות הראשית, טרוי בגילומו של זאק אפרון. כמו כן הוא שיחק בסרט "תחטפי את ליבי" לצד אלונה טל ובתפקיד הראשי במספר סרטי דרמה. בנוסף הוא צילם, ביים וכתב ביחד עם אחיו את הסרט התיעודי "The Run". ב-1999 נישא ג'ונסון לשחקנית רובין לייבלי, בתה של סוכנת השחקנים אליין לייבלי ואחותה למחצה של השחקנית בלייק לייבלי. לזוג שתי בנות ובן. "ווקר" (1997) "ג'אג" (1997) "בבילון 5" (1998) "CSI: מיאמי" (2004) "היי סקול מיוזיקל" (2006) "תחטפי את ליבי" (2007) "אבא בא למחנה" (2007) "היי סקול מיוזיקל 2" (2007) "היי סקול מיוזיקל 3" (2008) "Vamp U"‏ (2013) "נשים קטנות" (2018) Initiation ‏ (2021) "מוקד 911" (2022) "היי סקול מיוזיקל: המחזמר: הסדרה" (2023) Someone Like You‏ (2024) Prom Night‏ (TBA) בארט ג'ונסון, במסד הנתונים הקולנועיים IMDb (באנגלית) בארט ג'ונסון, באתר AllMovie (באנגלית) בארט ג'ונסון, במסד הנתונים הקולנועיים KinoPoisk (ברוסית)
Persistence

במדעי המחשב, persistence (פֶּרְסיסטֵנס; מילולית מאנגלית: התמדה) היא תכונה של מצב (state) אשר ממשיך להתקיים גם לאחר שהתהליך (process) שיצר אותו כבר "מת". ללא יכולת כזאת, המצב יתקיים רק בזיכרון ה-RAM, ויאבד כאשר התוכנה תסיים לרוץ (באופן טבעי או כתוצאה מהתרסקות), או כאשר יופסק זרם החשמל אל הזיכרון, כמו במקרה של כיבוי המחשב. תכונה זו מושגת על ידי שמירת המצב בצורה של נתונים על גבי אמצעי אחסון לא-נדיפים כדוגמת דיסק קשיח או זיכרון פלאש. לדוגמה, תוכנות לעריכת תמונות ומעבדי תמלילים משיגים persistence על ידי שמירת המסמכים לקבצים. לכל שכבת תוכנה שתפקידה לסייע בשימור מצב של אובייקטים או רכיבי תוכנה אחרים, ניתן לקרוא באופן כללי persistence layer. רוב שכבות ה-persistence אינן מבצעות את השמירה באופן ישיר, אלא משתמשות בבסיס נתונים לצורך כך. באנגלית, פעולת הפרסיסטנס נקראת persisting או to persist. סריאליזציה ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
דינוזאורים (פירושונים)

האם התכוונתם ל... המונח דינוזאורים מתאר קבוצה טקסונומית של בעלי חיים פרה-היסטוריים שחיו במזוזואיקון ונכחדו לפני כ-66 מיליון שנה אתרים המונומנט הלאומי דינוזאור אתר חפירה בארצות הברית הפארק הפרובינציאלי דינוזאור – אתר באלברטה, קנדה ספרים וסרטים דינוזאורים (ספר, 1991) – ספר מאת ד"ר דייוויד ב. נורמן שתורגם לעברית דינוזאורים (סדרת טלוויזיה) – היא קומדיית מצבים אמריקנית ששודרה במקור בערוץ ABC בין השנים 1991 עד 1994 העוסקת במשפחת דינוזאורים אנתרופומורפית. ללכת עם דינוזאורים – תוכנית טלוויזיה של ה-BBC דינוזאור – סרט של חברת וולט דיסני שיצא בשנת 2000 הדינוזאורים! – סדרת טלוויזיה על חיי הדינוזאורים דינוזאור! – סרט מ-1985 דינוזאורוס! (אנ') – סרט מדע בדיוני מ-1960 אחר בואינג דינוזאור – מטוס ניסוי ממיזם של חיל האוויר האמריקני שלא בוצע דינוזאור ג'וניור – להקת מוזיקה אמריקאית
נבחרת פינלנד בכדורגל

נבחרת פינלנד בכדורגל היא נבחרת הכדורגל הלאומית של פינלנד. פינלנד היא מהמעטות שבמדינות אירופה שהכדורגל הוא לא ענף הספורט הפופולרי בה. הוקי קרח הוא ענף הספורט הפופולרי בפינלנד. נבחרת פינלנד העפילה לראשונה בתולדותיה לאליפות אירופה ב-2020, ובנוסף השתתפה באליפות המדינות הנורדיות בכדורגל וזכתה בו ב־2001. הדירוג הנוכחי של נבחרת פינלנד ברשימת הדירוג של פיפ"א, הוא המקום ה-64 בעולם, נכון ל-19 בספטמבר 2024; הניקוד הוא 1,384.36 – ירידה של נקודה אחת לעומת ניקוד קודם. דירוג השיא 33 נמדד לראשונה במרץ 2007, והדירוג הנמוך ביותר 110 נמדד לראשונה ביולי 2017. ב-15 בנובמבר 2019, פינלנד הצליחה להעפיל לטורניר הגדול הראשון שלה, יורו 2020. חלוצה, טימו פוקי, כבש עשרה שערים במוקדמות התחרות. ב-12 ביוני 2021, ביורו 2020 ניצחה פינלנד את משחק הבכורה שלה בטורניר, כשגברה 0–1 על דנמרק. יואל פוהיאנפאלו כבש את השער, והעניק למדינתו את השער הראשון בתחרות וניצחון ראשון בתולדותיה. 1930 - לא נרשמה 1934 - לא העפילה 1938 - לא העפילה 1950 - פרשה 1954 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה סגל הנבחרת לקראת יורו 2020 הנתונים מעודכנים ל-5 ביוני 2021 מיקאל פורסל טימו טאיניו יארי ליטמאנן פטרי פסאנן טימו פוקי יונאס קולקה מיכאל פורסל מיקה וירינן מיקסו פאטלינן סמי הופייה אנטי ניימי רוני פורוקארה ניקלאס מויסאנדר נכון ל-17 בנובמבר 2023. שחקנים מודגשים הם שחקנים שעדיין פעילים בנבחרת. מדיה וקבצים בנושא נבחרת פינלנד בכדורגל בוויקישיתוף אתר האינטרנט הרשמי של נבחרת פינלנד בכדורגל נבחרת פינלנד בכדורגל, ברשת החברתית פייסבוק נבחרת פינלנד בכדורגל, ברשת החברתית אקס (טוויטר) נבחרת פינלנד בכדורגל, ברשת החברתית אינסטגרם דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
באד אמס

באד אמס (בגרמנית: Bad Ems) היא עיר מחוז בגרמניה הנמצא במדינת ריינלנד-פפאלץ. ב-2021 העיירה הוכרזה כחלק מאתר מורשת עולמית של אונסק"ו בשם ערי הספא הגדולות של אירופה ביחד עם עוד עשר ערים בגרמניה ובמדינות נוספות. העיר הייתה מפורסמת במאה ה-19 כמקום נופש של אצולה (בין השאר ביקרו בה וילהלם הראשון, קיסר גרמניה, אלכסנדר השני, קיסר רוסיה, פיודור דוסטויבסקי). וילהלם הראשון שלח מהעיר את מברק אמס ב-13 ביולי 1870 שלאחר עיבודו ופרסומו על ידי ביסמרק גרם לתחילת מלחמת צרפת–פרוסיה. בבאד אמס נכתב גם על ידי אלכסנדר השני ב-30 במאי 1876 אוקאז אמס שהגביל (בפועל אסר) את השימוש בשפה האוקראינית. פולין לובין, פולין הממלכה המאוחדת דרויטוויץ' ספא, הממלכה המאוחדת גרמניה בלנקנפלדה-מאלו, גרמניה צרפת קון-קור-סור-לואר, צרפת מדיה וקבצים בנושא באד אמס בוויקישיתוף אתר האינטרנט הרשמי של באד אמס (בגרמנית) באד אמס (גרמניה), דף שער בספרייה הלאומית ערי הספא הגדולות של אירופה, באתר אונסק"ו (באנגלית).
שבתאי קונורטי

שבתאי קוֹנוֹרְטי (13 בדצמבר 1943 – 27 במאי 2002) היה שחקן ישראלי. שבתאי בן ניסים קונורטי נולד בבולגריה ועלה ארצה בגיל שש. למד ובתיכון עירוני ה' בתל אביב. לאחר שירותו הצבאי בצה"ל למד משחק ב"בית הספר ניסן נתיב". הופיע בתיאטרון באר שבע בהצגה "היהודי זיס". בתיאטרון הקאמרי שיחק בהצגות רבות ובהן "אדם הוא אדם", "אורזי מזוודות", "פולארד", "מבקר המדינה", "סיפור משפחתי", "אבא של החתן", "אדון וולף", "אשכבה", "דבורה בארון" ו"הבכיינים". בשנת תשל"ז-1977 זכה בפרס מאיר מרגלית על הופעתו בהצגה "המהגרים". קונורטי היה ממקימי תיאטרון החאן, בו שיחק במשך 15 שנים. שיחק גם בתיאטרון האוהל, בתיאטרון הבימה ובמרכז התיאטרוני בנווה צדק. בטלוויזיה השתתף קונורטי בתוכנית הטלוויזיה הסאטירית "ניקוי ראש". כן הופיע בטלוויזיה בפינת ההיסטוריה בתוכנית "זהו זה!", בסדרות "שלווה" ו"הבלוק" ובדרמה "פרצוף של פוקר". כמו כן השתתף בסרט "רשימת שינדלר" וכן בסרטים "אהבה אסורה, "המיועד" ו"הגמל המעופף". קונורטי היה נשוי בעבר לסופרת צרויה להב. הצייר בני דשא הוא אחיו.[דרוש מקור] באוגוסט 2001 נפגע קונורטי באופן חמור בתאונת דרכים, היה נתון בתרדמת, וכעבור תשעה חודשים נפטר, בן 58 במותו. השאיר אחריו אם ובת. נקבר בבית העלמין ירקון. מדיה וקבצים בנושא שבתאי קונורטי בוויקישיתוף שבתאי קונורטי, במיזם "אישים" לתיעוד היצירה הישראלית שבתאי קונורטי, במסד הנתונים הקולנועיים IMDb (באנגלית) שבתאי קונורטי, באתר "אידיבי", מאגר הידע העברי לקולנוע ישראלי ועולמי שבתאי קונורטי, באתר ספר הקולנוע הישראלי שבתאי קונורטי, בארכיון הבימה שבתאי קונורטי, בתוך: שמעון לב-ארי, "מדריך מאה שנה לתיאטרון העברי", אתר אוניברסיטת תל אביב מרב יודילוביץ', נפטר השחקן שבתאי קונורטי, באתר ynet, 27 במאי 2002 מת השחקן שבתאי קונורטי, באתר הארץ, 28 במאי 2002 שרית פוקס, מלאכת החיים, באתר nrg‏, 7 בדצמבר 2001 שחקן התיאטרון שבתאי קונורטי הובא למנוחות, נענע10, עודכן 28 במאי 2002 שבתאי קונורטי, באתר "הבמה" ראו: 'פרס מאיר מרגלית לשנת תשל"ז, למיכל גוברין, אבינועם מורחיים ושבתי קונורטי (נימוקי ועדת השופטים)', במה (רבעון לדרמה) 73–74 (1977), 113–115. שבתאי קונורטי באתר חברה קדישא ת"א–יפו והמחוז.
טום קני

תומאס ג'יימס קני (באנגלית: Thomas James Kenny;‏ נולד ב-13 ביולי 1962) הוא שחקן, קומיקאי ומדבב אמריקאי. ידוע בעיקר בשל דיבוב דמותו של בובספוג מכנסמרובע ודמויות נוספות בסדרת הטלוויזיה הפופולרית "בובספוג מכנסמרובע", מאז תחילת שידוריה ב-1999. קני נולד וגדל בעיר סירקיוז שבמדינת ניו יורק. למד בתיכון "בישופ גרימס", שם נהיה חבר טוב של הקומיקאי בובקאט גולדוואיט. אחרי לימודיו בקולג', הופיע קני בסרטים שבובקאט ביים. לפני חלקו ב"בובספוג מכנסמרובע", קני דיבב מספר דמויות ראשיות בסדרת האנימציה "החיים המודרניים של רוקו" בשנים 1993–1996. כן דיבב דמויות בסדרות "בנות הפאוור פאף", "גודזילה: הסדרה" ו-"Camp Lazlo". בנוסף דיבב את דמותו של ספיירו בשלוש הוצאות של סדרת משחקי הווידאו "Spyro the Dragon" ‏(2000 – 1999), וכמו כן גם בחידוש של הטרילוגיה המקורית, "Spyro Reignited Trilogy", שיצא בשנת 2018. כקומיקאי, הופיע בתוכניות הקומיות "The Edge" ‏(1993 – 1992) ו-"Mr. Show with Bob and David" ‏(1997 – 1995). בשנת 2004 שיחק בקומדיה הרומנטית "לשרוד את חג המולד" בכיכובם של בן אפלק וכריסטינה אפלגייט. בשנים 2013 - 2015 דיבב את דמותו של וודי ג'ונסון בסדרה "בריקלברי". הסדרה ירדה לאחר העונה השלישית. הסדרה Paradise P.D היא במובן מסוים סדרת ההמשך של בריקלברי. בשנת 2014 החל לדבב בסדרת האנימציה "תום החתול המדבר וחברים", ובסדרה הקומית "ריק ומורטי". כמו כן דיבב בסרט הקצר "הסיפור של באטמן". בשנת 2017 גילם את דמותו של באדי בסרט האנימציה "שודדי הפיצוחים 2: טבעי להשתגע". באותה שנה דיבב את דמותו של ווילי בסרט "רובוטריקים: האביר האחרון". ב-2018 החל לדבב מספר דמויות בסדרת האנימציה "משטרת פרדייס" המופצת על ידי נטפליקס. ב-2019 החל לדבב בתפקיד ראשי בסדרה "חלל אינסופי", בסדרה "הארלי קווין", ודיבב בסרט "ליגת הצדק מול חמשת הקטלנים". בשנת 2021 דיבב בסדרת האנימציה "קיד והטבעות הקוסמיות" שפיתחה לורן פאוסט עבור נטפליקס, ושב לגלם את דמותו המוכרת ביותר כבובספוג מכנסמרובע בסדרה "מחנה האלמוגים: שנות הילדות של בובספוג" בשירות הסטרימינג של CBS All Access. בהמשך השנה, דיבב את דמותו של אורקו בסדרת ההנפשה "הי-מן ושליטי היקום"; רימייק לסדרה באותו השם משנות השמונים. בשנת 2022 דיבב בסרט האנימציה "Batman and Superman: Battle of the Super Sons" ה-49 בסרטי האנימציה המקוריים של יקום דיסי את דמותיהם של הג'וקר והחץ הירוק. בשנת 2023 דיבב את דמותו של סקאטר, השימפנזה של אלביס פרסלי בסדרת האנימציה הקומית "מרגל ושמו אלביס" (אנ') בנטפליקס. בין השנים 2009–2005 וב-2011 הנחה את טקס פרס אנני וגם זכה בו בעצמו. קני נשוי מ-1995 לקומיקאית ג'יל טלי, המדבבת לצידו בסדרה "בובספוג מכנסמרובע", בתפקיד קארן, אשתו של פלנקטון. בעבר הופיעו יחדיו בתוכנית הקומית "Mr. Show with Bob and David". לזוג שני ילדים. מדיה וקבצים בנושא טום קני בוויקישיתוף טום קני, במסד הנתונים הקולנועיים IMDb (באנגלית) טום קני, באתר "אידיבי", מאגר הידע העברי לקולנוע ישראלי ועולמי טום קני, באתר AllMovie (באנגלית) טום קני, באתר Rotten Tomatoes (באנגלית) טום קני, באתר Metacritic (באנגלית) טום קני, במסד הנתונים הקולנועיים KinoPoisk (ברוסית) טום קני, באתר ספוטיפיי טום קני, באתר AllMusic (באנגלית) טום קני, באתר MusicBrainz (באנגלית) טום קני, באתר Yandex.Music (ברוסית) טום קני, באתר Discogs (באנגלית) ריאיון עם טום קני, באתר NRP (באנגלית)
דינוזאורים (סדרת טלוויזיה)

דינוזאורים (באנגלית: Dinosaurs) היא קומדיית מצבים אמריקנית ששודרה בשנים 1991–1994 ברשת ABC. בסה"כ הופקו ושודרו 65 פרקים ב-4 עונות. בישראל הסדרה שודרה בערוץ 2 במהלך אמצע שנות ה-90, בזכיינית טלעד. עלילת הסדרה, אשר מתרחשת בשנת 60,000,003 לפני הספירה בפנגיאה, התמקדה בחייהם של בני משפחת סינקלייר, משפחת דינוזאורים מואנשת בעידן הפרהיסטורי - האב ארל, האם פראן, הבן הגדול והמרדן רובי, הבת הטיפשה והחומרנית שרלין והתינוק בייבי. בביתם מתגוררת גם אמה של פראן, אתיל. הסדרה מציגה באור הומוריסטי סטריאוטיפים על התרבות, החברה והטלוויזיה האמריקנית. ארל סינקלייר - דינוזאור מסוג מגלוזאורוס. הגיבור הראשי של הסדרה. אבי המשפחה. עוסק בכריתת עצים. פראן סינקלייר - דינוזאור מסוג אלוזאורוס. עקרת בית. אשתו של ארל. מנסה באופן תדיר לרסן את מזגו החם של ארל ולסייע לילדיהם. רובי סינקלייר - דינוזאור מסוג היפסילופודון. נער מרדן בן 14. הבן הבכור במשפחה. החבר הכי טוב שלו הוא נער בשם ספייק אשר לעיתים קרובות נוהג להשפיע עליו לרעה. שרלין סינקלייר - דינוזאור מסוג פרוטוצרטופס. נערה בת 12. הבת האמצעית במשפחה. נערה שטחית אשר מתעניינת רק בקניות, שיחות טלפון עם חברותיה, אופנה, וכו'. בייבי סינקלייר - דינוזאור מסוג מגלוזאורוס. התינוק של המשפחה. נוהג לעורר את חמתו של אביו כאשר הוא מכנהו "לא האמא" (במקום "אבא") וכאשר הוא נוהג להכות אותו עם אובייקטים שונים כגון מחבתות. אתיל פיליפס - דינוזאור מסוג אדמונטוניה. אימה של פראן. יושבת על כיסא גלגלים. שנואה ביותר על ידי ארל. רוי - דינוזאור מסוג טירנוזאורוס רקס. חברו הטוב ביותר של ארל ועמיתו לעבודה. נאיבי וטוב מזג. בזיל פ. ריצ'פילד - דינוזאור מסוג טריצרטופס. הבוס הרגזן והאגרסיבי של ארל ורוי. נוטה לקרוא לעובדיו למשרדו על מנת לצעוק עליהם או להפחידם. מוניקה דברטברי - דינוזאור מסוג ברונטוזאורוס. השכנה של משפחת סינקלייר והחברה הטובה ביותר של פראן. ספייק - חבר של רובי בבית הספר. הווארד האנדאפמי - קריין ב-DNN (פרודיה על CNN) בסגנון של וולטר קרונקייט. אתר האינטרנט הרשמי של דינוזאורים (באנגלית) "דינוזאורים", במסד הנתונים הקולנועיים IMDb (באנגלית) "דינוזאורים", באתר Rotten Tomatoes (באנגלית) "דינוזאורים", באתר Metacritic (באנגלית) "דינוזאורים", באתר דיסני+ סדרות (באנגלית) "דינוזאורים", באתר Hulu סדרות (באנגלית) "דינוזאורים", במסד הנתונים הקולנועיים KinoPoisk (ברוסית)
קולוסוס רודוס

מועדון הספורט קולוסוס (ביוונית: Α.Ο. Κολοσσός Ρόδου), היא קבוצת כדורסל יוונית מהעיר רודוס, המתמודדת בליגת העל היוונית (איי 1 אתניקי). הקבוצה הוקמה בשנת 1963 כחלק מ"מועדון הספורט קולוסוס" בהשראת הקולוסוס מרודוס. בסיום עונת 2002/03 העפילה מהליגה השלישית לליגה השנייה. בסיום עונת 2004/05 העפילה הקבוצה לראשונה בתולדותיה לליגה הבכירה. הקבוצה שיחקה בליגה הבכירה במשך עונה אחת (2005/06), שבסיומה נשרה חזרה לליגה השנייה מהמקום ה-14. בסיום עונת 2006/07 העפילה הקבוצה בחזרה לליגה הבכירה מהמקום השני. בעונת 2011/12 סיימה הקבוצה במקום השלישי בטבלה והפסידה בחצי גמר הפלייאוף לקבוצת פנאתינייקוס 3-1. בסדרה על המקום השלישי, הפסידה לקבוצת פאניוניוס 3-2. הקבוצה מארחת באולם הספורט ונתוקליו בעיר, המכיל 3,400 מקומות ישיבה. איי 1 אתניקי: חצי גמר: 2012 ארצות הברית דנילו פינוק ארצות הברית סקוטי הופסון יוון חריסיס קוסטס קרואטיה פרנקו נאקיץ' יוון פאט קלאת'ס מדיה וקבצים בנושא קולוסוס רודוס בוויקישיתוף אתר האינטרנט הרשמי של קולוסוס רודוס קולוסוס רודוס, ברשת החברתית פייסבוק קולוסוס רודוס, ברשת החברתית אקס (טוויטר) קולוסוס רודוס, סרטונים בערוץ היוטיוב ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
מועדון התיירות של צרפת

מועדון התיירות של צרפת (בצרפתית: Touring Club de France) היה מועדון חברים צרפתי לפיתוח הספורט והטיילות. האגודה נוסדה ב-26 בינואר 1890, בניי-סיר-סן, על ידי קבוצת חובבי אופניים בראשות פול דה ויוי. הם היו מאוכזבים מכך שהתאחדות רוכבי האופניים הצרפתית הייתה ממוקדת בתחרויות בלבד, ושאפו לחקות את הדגם הפתוח לכל של מועדון חובבי האופניים הבריטי, שטיפח טיולי פנאי רגועים ושימוש באופניים לתחבורה יום-יומית. ב-30 בנובמבר 1907 הם הוכרו כאגודה לתועלת הציבור. "מועדון התיירות" פעל, בין היתר, להציב כ-30,000 תמרורים בשבילים בתוככי צרפת; סייע, לאחר מלחמת העולם הראשונה, בהקמת קו אבני הדרך שסימנו את החזית המערבית; הוציא עלונים, ספרים ומפות מרובים לתיירים וטיילים; ארגן מחנות קיץ, והעניק פרסים כספיים לקובעי שיאים בתחומי הטיילות הספורטיבית, כמו מטפסי הרים. ערב מלחמת העולם השנייה, היו לו כ-700,000 חברים. ב-11 ביולי 1966 ייסד מועדון התיירות של צרפת את איגוד רמפאר, איגוד של עמותות לשימור אתרי מורשת ולחינוך עממי. בהדרגה, מספר החברים קטן והמועדון נקלע לקשיים כספיים. הוא נסגר ב-23 באוקטובר 1983. מדיה וקבצים בנושא מועדון התיירות של צרפת בוויקישיתוף THE TOURING CLUB DE FRANCE AND HOW IT AIDS THE TRAVELLER (באנגלית) ספרים שהוצאו לאור על ידי מועדון התיירות של צרפת (בצרפתית) Voyage, voyage,... Le tourisme sans son ministère les marchands et le touring-club de France aux commandes, de la belle époque à la Seconde guerre mondiale (בצרפתית)
הענק וגנו

הָעֲנָק וְגַנּוֹ (באנגלית: "The Selfish Giant", פירושו הענק האנוכי) הוא סיפור ילדים של הסופר אוסקר ויילד שאוגד בספר "הנסיך המאושר ואגדות אחרות" שפורסם במאי 1888. הסיפור תורגם ועובד לעברית פעמים רבות. עם מתרגמיו ומעבדיו נמנים יעקב אורלנד, אוריאל אופק, א"א עקביא, אהרון בר, רותם בר, עטרה אופק ועשי וינשטין. עם מאיירי הגרסאות העבריות נמנים פֶּרלי פֶּלציג, יוסי וייס, אירן פרץ, ליאת בנימיני-אריאל, דוד מוסקוביץ וטובית אוריאל. במרכז הסיפור ענק ולו גן יפיפה שבו פורחים פרחים ריחניים ומלבלבים 12 עצי אפרסק. ילדי הסביבה נוהגים לפקוד את הגן ולשחק בו בכל יום אחר הצהריים, אחרי שהם חוזרים מבית הספר. כך עד שהענק חוזר לביתו, ממנו נעדר במשך שבע שנים, עת שביקר את חברו העוג מקורנוול. כשהענק חוזר אל טירתו ורואה את הילדים משחקים בגנו, הוא צועק עליהם "מה אתם עושים כאן?", והילדים בורחים בבהלה. תוך כך הוא מחליט לבנות חומה כדי למנוע את כניסתם, ותולה שלט המציין כי מסיגי גבול ייענשו. במהלך החורף הענק מחכה לבואו של האביב אל הגן, אך גם לאחר שהוא מגיע בשאר חלקי הארץ, בגנו של הענק שורר חורף והגן נשאר מכוסה בשלג במשך זמן רב. בוקר אחד הענק מתעורר מציוץ ציפורים ומגלה שהאביב חזר אל הגן. הוא רואה שהילדים נכנסו אל הגן דרך פתח בחומה שבנה, ועל כל עץ יושב ילד, והעצים מלבלבים. רק בפינה המרוחקת ביותר בגן נותר שלג, והוא מבחין בילד קטן שבוכה כי הוא אינו מצליח לטפס על העץ, למרות שהעץ מתכופף ומושיט את ענפיו אליו. לבו של הענק מתרכך והוא מבין כי היה אנוכי, והוא מחליט לעזור לילד לטפס על העץ ולהוריד את החומה שבנה, אך כשהוא יוצא מביתו הילדים רואים אותו ובורחים בבהלה, ובגן שורר שוב החורף. רק הילד הקטן שעיניו היו מלאות בדמעות לא הבחין בו והענק מרים אותו ומניח אותו על העץ שהחל מיד ללבלב. הילד מושיט את ידיו ומחבק את הענק ונותן לו נשיקה. והילדים שראו כי הענק חזר בו מדרכו הרעה, רצים חזרה אל הגן ואיתם חוזר האביב. הענק מכריז כי מעתה הגן הוא שלהם ושובר את החומה. הילדים המשיכו לשחק בגן מדי יום, אך הילד הקטן לא חזר, והילדים האחרים אמרו שהוא נעלם, והענק היה שבור לב. יום אחד, לאחר שנים רבות, כשהענק כבר היה זקן ותשוש, הוא התעורר באחד מימי החורף וראה בגינה עץ לבן מלבלב בפירות כסופים ומתחתיו הילד הקטן שאהב. הוא יצא מהטירה וראה את הילד, אך כשהגיע אליו התמלא בזעם כי על כפות ידיו ורגליו היו סימנים של מסמרים (סטיגמטה). הענק שאל את הילד מי העז לפגוע בו, אך הילד ציין כי אלה פצעי אהבה, ואמר לענק כי מכיוון שהוא נתן לו לשחק בגנו, הוא מזמין אותו לשחק בגנו שלו בגן עדן. כשהילדים הגיעו לשחק באותו אחר הצהריים הם מצאו את הענק שוכב בגן ומכוסה בפרחים לבנים. הסיפור עובד בשפות שונות לבימות שונות, בשנת 1933–1934 הכנר והמלחין ההונגרי ינה הובאי עיבד את הסיפור לאופרה בשפה ההונגרית. בשנת 1972 הסיפור עובד לסרט מצויר שהיה מועמד לפרס אוסקר. הסיפור זכה לגרסאות שונות בעברית. אזכור הסטיגמטה, המכוון אל דמותו של ישו הצלוב, אינו מופיע בחלק מהתרגומים בעברית, שבחרו לסיים את הסיפור בדרכים אחרות. יעקב אורלנד (1947) בחר להיצמד לסיפור המקורי, אך מתרגמים אחרים בחרו לשנותו, בהם מ. בן-אליעזר (1924), שבחר לספר על ילד שעיניו נוצצות ככוכבי השמים ומגיע מ"עולם האמת", ואין בו אזכור לפצעי ישו. ז. אריאל (1946) מסיים את הסיפור בילד שאומר כי הוא הלך לענקים רעים אחרים שסוגרים את גניהם מפני ילדים, והוא חזר אליו ועתה הוא מזמין אותו אל גנו - גן עדן. אוריאל אופק בחר לעבד בשנת 1989 את הסיפור כך שעל כפות ידיו של הילד מופיעות טביעות של שתי ציפורניים. טקסט "הענק וגנו" (באנגלית)
נבחרת ארמניה בכדורגל

נבחרת ארמניה בכדורגל היא נבחרת הכדורגל הלאומית של מדינת ארמניה. נבחרת ארמניה הוקמה בתחילת שנות ה-90, לאחר הכרזת עצמאותה של ארמניה, בעקבות פירוק ברית המועצות. משחקה הראשון של הנבחרת התקיים ב-12 באוקטובר 1992, נגד מולדובה, במשחק שהסתיים בשוויון ללא שערים. הדירוג הנוכחי של נבחרת ארמניה ברשימת הדירוג של פיפ"א, הוא המקום ה-96 בעולם, נכון ל-19 בספטמבר 2024; הניקוד הוא 1,230.43 – עלייה של נקודה אחת לעומת ניקוד קודם. דירוג השיא 30 נמדד לראשונה בפברואר 2014, והדירוג הנמוך ביותר 159 נמדד לראשונה ביוני 1994. 1930 עד 1994 - לא נרשמה. הייתה חלק מברית המועצות. 1998 עד 2022 - לא העפילה 1960 עד 1992 - לא נרשמה. הייתה חלק מברית המועצות. 1996 עד 2024 - לא העפילה משחקי תיקו כוללים גם משחקים שהוכרעו בבעיטות הכרעה הנריך מחיתריאן ארתור פטרוסיאן יורה מובסיסיאן אראס אוזביליז נכון ל-26 במרץ 2024. שחקנים מודגשים הם שחקנים שעדיין פעילים בנבחרת. מדיה וקבצים בנושא נבחרת ארמניה בכדורגל בוויקישיתוף אתר האינטרנט הרשמי של נבחרת ארמניה בכדורגל אתר נבחרת ארמניה בכדורגל (באנגלית) דירוג לנבחרות לאומיות לגברים באתר פיפ"א החל מיוני 1994 – אז החל דירוג פיפ"א לנבחרת זו
תא רשתית דו-קוטבי

תא רשתית דו-קוטבי (bi polar) הוא תא עצב שנמצא ברשתית מסוג דו-קוטבי. התאים הדו-קוטביים מעבירים מידע חזותי מתאים קולטי אור לתאי גנגליון. תאים דו-קוטביים מקשרים בין מוצא התאים קולטי-האור ברשתית לבין מבוא תאי הגנגליון, ומעבירים אותות ביניהם בצורה ישירה או בצורה לא-ישירה. הם נקראים דו-קוטביים בשל שתי השלוחות שיוצאות מגוף התא, כשאחת יוצרת סינפסה עם תא קנה או עם תא מדוך (אבל לא עם שניהם), ואף עם תא אופקי, והשלוחה השנייה – עם תאי גנגליון. האותות המגיעים אל תא דו-קוטבי, מתא קולט-אור או מתא אופקי מועברים הלאה אל תאי הגנגליון באמצעות פוטנציאלים מדורגים מקומיים. תאים דו-קוטביים מסווגים על פי סוג התאים קולטי-האור שמתקשרים איתם. ישנם בערך 10 צורות נבדלות של תאים דו-קוטביים מדוכיים, אבל סוג אחד בלבד של תא דו-קוטבי קני, וזאת בשל היותו צעיר יותר יחסית מבחינה אבולוציונית. יתרה מזאת, תאים אלה מתחלקים לשתי קבוצות שונות, מרכז-'דולק' או 'דולק' (ON-center or ON) ומרכז-'כבוי' או 'כבוי' (OFF-center or OFF), לפי תגובתם לגלוטמאט (glutamate) שמופרש מתאים קולטי אור. כשאור פוגע בתא קולט אור, התא עובר היפרפולריזציה, ומשחרר פחות גלוטמאט מאשר במצב הקבע שלו (ללא עירור על ידי אור). תא דו-קוטבי מסוג 'דולק' יגיב לשינוי כזה בדפולריזציה, ואילו תא דו-קוטבי מסוג 'כבוי' יגיב לו בהיפרפולריזציה. תאים דו-קוטביים מאפשרים העברה יעילה של מידע בין תאי קנה ותאי מדוך לבין תאי גנגליון, כך שמעורבותם של התאים האופקיים ותאי אמקרין לכאורה רק מסבכת את העניינים במידת מה. אבל לא כך. תאים אופקיים פועלים באופן שיוצר עיכוב צדי (lateral inhibition) ומביאים לעיכוב מרכז-היקף אותו ניתן לראות בבירור בשדות הקלט ברשתית. גם תאי אמקרין פועלים באורח דומה, אם כי תפקידם טרם הוברר לגמרי. המנגנון שיוצר את מרכז שדה הקלט של תא דו-קוטבי ידוע למדי: עצבוב ישיר של תא קולט האור שמעליו באמצעות קולטן מטבוטרופי ('דולק') או קולטן יונוטרופי ('כבוי'). אולם, המנגנון שיוצר היקף חד-צבעי של אותו שדה קלט, כלומר כזה שמגיב רק לאחד משלושת תחומי אורכי-הגל, עדיין נחקר. כך גם הרצף המדויק של הקולטנים והמולקולות המעורבות בתפקודו של תא אופקי טרם הוברר, מלבד העובדה שלו תפקיד מרכזי בתהליך עיבוד ראשוני של המידע החזותי שמגיע לרשתית. מדיה וקבצים בנושא תא רשתית דו-קוטבי בוויקישיתוף
תא אמקרין

תא אמקרין הוא סוג של תא עצב שנמצא ברשתית. תאי אמקרין מווסתים את המידע החזותי שמועבר דרך תאי גנגליון ותאים דו-קוטביים. תאי אמקרין פועלים כנוירוני-ביניים ברשתית, והם מספקים כ-70% מהאותות המגיעים לתאי הגנגליון, ובנוסף מבקרים את אותות המוצא של התאים הדו-קוטביים הקוניים שמספקים את יתר 30% של אותות המבוא לתאי הגנגליון. תאים אלה פועלים בשכבה הפנימית של הפלקסיפורם (IPL – inner plexiform layer), שהיא השכבה הסינפטית השנייה ברשתית העין ובה מתקיים הקשר הסינפטי בין התאים הדו-קוטביים ובין תאי הגנגליון. ידועים כ-40 סוגים שונים של תאי אמקרין, רובם חסרי אקסון, והם מסווגים על-פי רוחב שדה הקשר שלהם, השכבה או השכבות בסטרטום שב-IPL לה הם משתייכים, וסוג המוליך העצבי שמשמש אותם. לרוב התאים השפעה מעכבת, בעזרת GABA או גליצין בתור מוליכים עצביים. בדומה לתאים אופקיים, תאי אמקרין פועלים באופן צדי ומשפיעים על מוצא התאים הדו-קוטביים, אולם המשימות שלהם הן לעיתים קרובות מתמחות יותר. כל תא אמקרין מסוג נתון נקשר לסוג מסוים של תא דו-קוטבי, ובדרך-כלל יש להם סוג מוליך עצבי שייחודי להם. לדוגמה, אוכלוסייה כזו היא מסוג AII, שמעלה את התאים הדו-קוטביים הקניים על מערכת החיבורים (circuitry) של התאים הדו-קוטביים המדוכיים על ידי קישור המוצא של תא דו-קוטבי קני למבוא של תא דו-קוטבי מדוכי, וממנו נע האות לתאי הגנגליון המתאימים. מבחינה תפקודית תאים אלה אחראים לעיבוד מורכב של הדמות הנוצרת ברשתית, בפרט התאמה הבהירות בדמות, וגם על ידי סכימה (integration) של הפעלה רצופה של נוירונים, לגילוי תנועה. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.